বিটলকার
বিটলকার হল মাইক্রোসফটের উদ্ভাবিত সম্পূর্ণ ডিস্ক এনক্রিপশন বা সাঙ্কেতিকীকরণের সুবিধা, যা তাদের উইন্ডোজ ভিস্তা ও এর পরবর্তী অপারেটিং সিস্টেমগুলোতে উপস্থিত। তথ্যের নিরাপত্তার জন্য সম্পূর্ণ ভল্যুম সাঙ্কেতিকীকরণের উদ্দেশ্যে এটি প্রকল্পিত হয়েছে। এতে প্রথমত সংকেত সারি শৃঙ্খল (CBC) অথবা XTS প্রক্রিয়ায় ১২৮-বিট বা ২৫৬-বিটের চাবির AES সাঙ্কেতিকীকরণ পদ্ধতি ব্যবহৃত হয়। (CBC সম্পূর্ণ ডিস্কের পরিবর্তে কেবল প্রয়োজনীয় সেক্টরগুলোতে প্রয়োগ করা হয়।)